Kyselina metylmalónová

Kyselina metylmalónová (MMA) je chemická zlúčenina zo skupiny dikarboxylových kyselín. Pozostáva zo základnej štruktúry kyseliny malónovej a nesie aj metylovú skupinu. Soli kyseliny metylmalónovej sa nazývajú metylmalonáty. Stanovenie hladiny metylmalonátu v krvi možno použiť pri diagnostike porúch metabolizmu vitamínu B12.
Metabolizmus.
Kyselina metylmalónová je vedľajším produktom metabolickej dráhy propionátu. Východiskovými zdrojmi sú tieto údaje s príslušnými približnými príspevkami k metabolizmu propionátu v celom tele v zátvorkách:
Derivát propionátu, propionyl-CoA, sa premieňa na D-metylmalonyl-CoA pomocou propionyl-CoA karboxylázy a potom sa premieňa na L-metylmalonyl-CoA pomocou metylmalonyl-CoA epimerázy. Vstup do citrátového cyklu sa uskutočňuje premenou L-metylmalonyl-CoA na sukcinyl-CoA pomocou L-metylmalonyl-CoA mutázy, pričom ako kofaktor je potrebný vitamín B12 vo forme adenosylkobalamínu. Táto cesta degradácie propionyl-CoA na sukcinyl-CoA predstavuje jednu z najdôležitejších anaplerotických ciest citrátového cyklu. Kyselina metylmalonová vzniká ako vedľajší produkt tejto metabolickej dráhy, keď sa D-metylmalonyl-CoA štiepi na kyselinu metylmalonovú a CoA pomocou D-metylmalonyl-CoA hydrolázy. Enzým acyl-CoA syntetázy člen rodiny 3 (ACSF3) je zasa zodpovedný za premenu kyseliny metylmalónovej a CoA na metylmalonyl-CoA.
Klinický význam.
Nedostatok vitamínu B12.
Zvýšená hladina kyseliny metylmalónovej môže naznačovať nedostatok vitamínu B12. Táto súvislosť však nie je obojstranná (nedostatok vitamínu B12 takmer vždy vedie k zvýšenej kyseliny metylmalónovej, ale ľudia so zvýšenou hladinou tejto kyseiny nemusia mať nedostatok vitamínu B12). Hladina kyseliny metylmalónovej je zvýšená u asi 90-98 % ľudí s nedostatkom vitamínu B12. Ľudia nad 70 rokov však majú zvýšenú hladinu kyseliny metylmalónovej v asi 20-25 % prípadov, ale nedostatok vitamínu B12 má len 66-75 % z nich. Z tohto dôvodu sa u starších ľudí neodporúča stanovovať kyselinu metylmalónovú. 
Metabolické ochorenia.
Zvýšená koncentrácia kyseliny metylmalónovej je prítomná i u detí s dedičným ochorením metylmalónovou acidémiami.
Ak je zvýšená hladina kyseliny metylmalónovej sprevádzaná zvýšenou hladinou kyseliny malónovej, môže ísť o metabolické ochorenie známe ako kombinovaná malónová a metylmalónová acidúria (CMAMMA). Výpočtom pomeru kyselín malónovej a metylmalónovej v krvnej plazme možno CMAMMA odlíšiť od klasickej metylmalónovej acidémie.
Rakovina.
Okrem toho bola nedávno prepojená hladina metylmalonátu v krvi spojená s rozvojom tumorov.
Bakteriálne prerastanie v tenkom čreve.
Nadmerné množenie baktérií v tenkom čreve môže takisto viesť k zvýšenej hladine metylamlonátu, pretože baktérie kompetitívne vychytávajú vitamín B12. To platí pre vitamín B12 prijímaný z potravy a perorálne, ale tento problém je možné obísť injekciami vitamínu B12. Podľa štúdií na pacientoch so syndrómom krátkeho čreva sa predpokladá, že nadmerné množenie baktérií v črevách vedie k zvýšenému množstvu propionovej kyseliny, ktorý je prekurzorom metylmalonátu. Bolo ukázané, že v takýchto prípadoch sa hladina metylmalonátu vráti do normálnych hodnôť po podaní metronidazolu.
Meranie.
Hladina kyseliny metylmalónovej v krvi sa meria pomocou plynovej chromatografie s hmotnostnou spektrometriou (GC-MS) alebo pomocou LC-MS. Bežná hodnota je u zdravého človeka okolo 73-271 nM, niektoré zdroje udávajú hodnoty 80-560 nM.